laion/Wikipedia-Exotic huggingface dataset:
פרידריך וילהלם, דוכס בראונשווייג-וולפנביטל

פרידריך וילהלם, דוכס בראונשווייג-וולפנביטל (9 באוקטובר 1771 – 16 ביוני 1815), היה דוכס בראונשווייג-וולפנביטל בין השנים 1806–1815. פרידריך וילהלם נולד בבראונשווייג ב-9 באוקטובר 1771, לקרל וילהלם פרדיננד, דוכס בראונשווייג-וולפנביטל ולאוגוסטה, נסיכת בריטניה, בתם של פרדריק, נסיך ויילס ואוגוסטה, נסיכת סקסוניה-גותה-אלטנבורג. בשנת 1789 התגייס פרידריך וילהלם לצבא הפרוסי, ולחם בשורותיו במהלך המלחמות הנפוליאוניות. בשנת 1805 מת דודו פרידריך אוגוסט, דוכס אלס, ופרידריך וילהלם ירש את דוכסות אלס בשלזיה, שהייתה כפופה לממלכת פרוסיה. בשנת 1806 נהרג אביו במהלך קרב ינה-אאורשטדט, ופרידריך וילהלם עלה לשלטון במקומו, מאחר שאחיו הבכור - קרל גאורג אוגוסט, נסיך הכתר של בראונשווייג-וולפנביטל מת ערירי, ואחיו הגדולים היו בעלי פיגור שכלי. בשנת 1807 קיבלה הנסיכות מעמד של דוכסות ונקראה בשם דוכסות בראונשווייג, והצטרפה לקונפדרציה של הריין, כחלק מממלכת וסטפאליה. במהלך שנת 1807 ברח פרידריך וילהלם לדוכסות הגדולה של באדן, בעקבות הכיבוש הצרפתי. בשנת 1809 הקים פרידריך וילהלם כוח צבאי מכספו הפרטי, שנקרא "שחורי בראונשווייג" על שם מדיהם השחורים, ולחם עמו במהלך מלחמת הקואליציה האנטי-צרפתית החמישית. באוגוסט אותה שנה כבש פרידריך וילהלם את בראונשווייג לזמן קצר, אולם לאחר מכן ברח לבריטניה, שם התארח אצל גיסו ג'ורג', נסיך ויילס. פרידריך וילהלם קיבל דרגת לוטננט גנרל בצבא הבריטי, ונשלח עם לוחמיו לספרד, שם הושמד רוב צבאו במהלך הקרבות. בשנת 1813 חזר פרידריך וילהלם לבראונשווייג, ובשנת 1815 נהרג במהלך קרב קאטר ברה, ובנו קרל השני, דוכס בראונשווייג עלה לשלטון במקומו. ב-1 בנובמבר 1802 התחתן פרידריך וילהלם עם מריה, נסיכת באדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט, ממנה היו לו 3 ילדים: קרל השני, דוכס בראונשווייג (1804–1873) וילהלם, דוכס בראונשווייג (1806–1884) בת מתה (1808) מדיה וקבצים בנושא פרידריך וילהלם, דוכס בראונשווייג-וולפנביטל בוויקישיתוף פרידריך וילהלם, דוכס בראונשווייג-וולפנביטל, באתר "Find a Grave" (באנגלית)
קטר שבו

קטר-שבו, 4CV (בצרפתית: Quatre Chevaux) היא מכונית מתוצרת יצרנית הרכב הצרפתית רנו, אשר יוצרה בין השנים 1947–1961. דגם ה"קטר שבו" הורכב בישראל מ-1956 עד אוקטובר 1959. בישראל הורכבו 550 יחידות, מתוך 1,105,547 יחידות שנמכרו בעולם. בצרפת, חברת רנו החלה לייצר את ה"קטר-שבו" (בתרגום חופשי: ארבעה סוסים), משנת 1947, הקטר-שבו היה הרכב הנמכר ביותר בצרפת עד שנת 1955. המנוע היה בין 4 צילינדרים בטור - 8 שסתומים, נפח של 760 סמ"ק, הספק מרבי 17 כ"ס. הגיר ידני 3 הילוכים, הרכב הגיע למהירות מקסימלית של 95 קמ"ש. משקל: 585 ק"ג, אורך: 3,663 מ"מ, רוחב: 1,430 מ"מ, גובה: 1,450 מ"מ. הדגם הורכב באוסטרליה, אנגליה, יפן (על ידי הינו מוטורס ובשם הינו-רנו 4CV), ספרד וישראל. הקטר שבו יוצרה בגרסאות: סדאן, קבריולה ומסחרית. המפעל החל להרכיב מגוון כלי רכב, תחילה מתוצרת קייזר-פרייזר כגון "קייזר מנהטן" והנרי ג'יי ובהמשך ג'יפ ויליס, ויליס ג'יפ סטיישן, ויליס ג'יפ טנדר, "קטר שבו" ודופין של רנו הצרפתית. לאחר שנחתם חוזה עם רנו הצרפתית, קייזר-אילין תעשיות הרכיב בנשר בין אפריל 1956 לאוקטובר 1959 550 יחידות. קטר שבו קטר שבו קטר שבו, מבט לתוך הרכב ולוח מחוונים קטר שבו, מבט למנוע האחורי קטר שבו, מבט ללוח המכשירים קטר שבו בגרסת קבריולט סמל רנו - קטר שבו, (1950) קטר שבו ניידת משטרה הינו-רנו 4CV מדריך ישראל 1962, The Israel Motor Industry, קטר שבו 1957, 21 באוקטובר 2012 מדיה וקבצים בנושא קטר שבו בוויקישיתוף קטר שבו, (4:12 דקות), יו-טיוב, סרטון באתר יוטיוב קטר שבו, (5:03 דקות), יו-טיוב, סרטון באתר יוטיוב קטר שבו בהולנד, (10:11 דקות), יו-טיוב, סרטון באתר יוטיוב קטר שבו 1958, (2:02 דקות), יו-טיוב, סרטון באתר יוטיוב קטר שבו 1956, (15:04 דקות), יו-טיוב, סרטון באתר יוטיוב קטר שבו 1956, (2:46 דקות), יו-טיוב, סרטון באתר יוטיוב קטר שבו, (2:48 דקות), יו-טיוב, סרטון באתר יוטיוב קטר שבו, מועדון חברים בטיול, (14:23 דקות), יו-טיוב, סרטון באתר יוטיוב קטר שבו, (3:45 דקות), יו-טיוב, סרטון באתר יוטיוב קטר שבו, (1:27 דקות), יו-טיוב, סרטון באתר יוטיוב קטר שבו, 1952, (1:52 דקות), יו-טיוב, סרטון באתר יוטיוב קטר שבו, (1:10 דקות), יו-טיוב, סרטון באתר יוטיוב קטר שבו, (1:44 דקות), יו-טיוב, סרטון באתר יוטיוב קטר שבו, (2:18 דקות), יו-טיוב קטר שבו 1960, (1:36 דקות), יו-טיוב, סרטון באתר יוטיוב קטר שבו 1950, בתצוגה באמסטרדם (1915), (2:32 דקות), יו-טיוב, סרטון באתר יוטיוב קטר שבו 1952, (1:08 דקות), יו-טיוב, סרטון באתר יוטיוב קטר שבו, (4:14 דקות), יו-טיוב, סרטון באתר יוטיוב קטר שבו 1950, (4:24 דקות), יו-טיוב, סרטון באתר יוטיוב קטר שבו, שנת 1958 - מפרט carfolio.com/specifications רנו קטר-שבו (4CV) יוצרה בין השנים 1947... - IVC - אספני כלי רכב הארצישראלים
נר לאחד נר למאה

נֵר לְאֶחָד נֵר לְמֵאָה הוא ביטוי תלמודי שמשמעותו היא שישנם מעשים שבהם אותה התועלת הצומחת ליחיד יכולה להועיל גם לרבים. הביטוי עוסק באורו של נר שיכול להועיל למאה בני אדם כשם שהוא מועיל לאדם יחיד. בגמרא מובא ביטוי זה בסוגיית אמירה לנוכרי, כהסברו של רבא לדין לפיו מותר ליהודי להשתמש באור הנר שהדליק גוי בשבת (דבר שאסור ליהודי משום מלאכת מבעיר), אם הגוי הדליק אותו לשימוש עצמי, אף כשידוע לו שיהודי ייהנה מכך. בסוגיית הגמרא עולה הבדל בין פעולות כגון הדלקת נר ובניית כבשׁ – שעשייתן יכולה להועיל גם לרבים, אפילו אם נעשו בשביל היחיד – לבין פעולות כגון שאיבת מים ותלישת עשבים – שמועילות לרבים רק אם נעשו בהיקף מתאים. ארבעה לצלא ארבעה לצללא - ביטוי המופיע בתלמוד בהקשר לדין בר מצרא. משמעותו, לפי אחת האפשרויות המובאות בפירוש רש"י: צלא - רצען עני, וצללא - רצען עשיר, וכך אמר לו: 'ארבע ככרות צריכין לרצען עני למאכלות ביתו ליום כמו שצריכין לעשיר'. שבועה לאחד שבועה למאה - הלכה לפיה מי שנשבע לאמת את דבריו מול תביעת תובע אחד לא יידרש להישבע שוב על היותו פטור מאותה תביעה אם ייתבע עליה על ידי תובע אחר. צריכותא בתלמוד בבלי, מסכת שבת, דף קכ"ב, עמוד א'. תלמוד בבלי, מסכת בבא בתרא, דף ה', עמוד א', והגהה בפירוש רש"י שם. ראו תלמוד בבלי, מסכת כתובות, דף צ"ד, עמוד א'
טיג'אן ז'ייטה

טיג'אן ז'ייטה (באנגלית: Tijan Jaiteh; נולד ב-31 בדצמבר 1988) הוא כדורגלן גמביאני שמשחק בעמדת הקישור בפרטיזן טירנה מליגת העל האלבנית ובנבחרת גמביה. ג'ייטה התחיל את הקריירה שלו בקבוצות כדורגל מקומיות בגמביה. באוקטובר 2006 נבחן בקבוצת בראן מליגת העל הנורווגית והצטרף לקבוצה לקראת עונת 2007 בה זכה עם הקבוצה באליפות. ב-31 בינואר 2011 הושאל לראנס מליגת העל הדנית עד לסיום העונה בדנמרק. ב-18 במרץ 2012 חתם בסנדפיורד בה שיחק שנתיים. בקיץ 2014 חתם בסאנס אולף לעונה אחת. בהמשך שיחק בפ.צ. קופר מליגת העל הסלובנית וקופס מליגת העל הפינית. ב-19 בדצמבר 2016 חתם בבני יהודה תל אביב. בקיץ 2017 חתם באל-מרח'ייה העולה החדשה לליגת העל הקטרית. ב-31 בינואר 2019 חתם בפרטיזן טירנה מליגת העל האלבנית. ז'ייטה זכה עם נבחרת גמביה בכדורגל עד גיל 17 באליפות אפריקה בכדורגל עד גיל 17 בשנת 2005. בשנת 2007 השתתף עם נבחרת גמביה בכדורגל עד גיל 20 באליפות אפריקה בכדורגל עד גיל 20 בה סיימה גמביה במקום השלישי שנתן לה את הכרטיס לגביע העולם בכדורגל עד גיל 20 שנערכה באותה שנה, בה גמביה הגיעה לשמינית הגמר. ב-1 ביוני 2008 ערך את הופעת הבכורה שלו בנבחרת הבוגרת בתיקו 1-1 נגד ליבריה. נכון לשנת 2016, ז'ייטה הוא קפטן הנבחרת הבוגרת של גמביה. בראן ליגת העל הנורווגית: 2007 בני יהודה תל אביב גביע המדינה: 2016/2017 נבחרת גמביה אליפות אפריקה בכדורגל עד גיל 17: 2005 מדיה וקבצים בנושא טיג'אן ז'ייטה בוויקישיתוף טיג'אן ז'ייטה, באתר Transfermarkt טיג'אן ז'ייטה, באתר Soccerway טיג'אן ז'ייטה, באתר WorldFootball.net טיג'אן ז'ייטה, באתר National Football Teams טיג'אן ז'ייטה, באתר FootballDatabase.eu מערכת אתר ערוץ הספורט, ‏בא לחזק: ז'ייטה חתם על החוזה בבני יהודה, באתר ערוץ הספורט, 19 בדצמבר 2016
עונת 1931/1932 בלה ליגה

עונת 1931/1932 הייתה העונה הרביעית של לה ליגה שהיא הליגה הספרדית הבכירה בכדורגל. העונה החלה ב-22 בנובמבר 1931 והסתיימה ב-3 באפריל 1932. בתקופת הרפובליקה הספרדית השנייה המילה "ריאל" הורדה משמות הקבוצות. הליגה כללה 10 קבוצות. ולנסיה עלתה מהליגה השנייה. מדריד זכתה בתואר בפעם הראשונה בתולדות הקבוצה. בהתאם לתוצאות העונה אוניון ירדה ליגה ולא חזרה לליגה הבכירה. לפי הנתונים הרשמיים של LFP זוכה פרס הפיצ'יצ'י הוא: אגוסטין סאוטו ארנה (ספרד 1931 ספרד), אתלטיק בילבאו, שכבש 13 שערים ב-18 משחקים. לפי נתוני עיתון הספורט MARCA אגוסטין סאוטו ארנה כבש רק 11 שערים וגיירמו גורוסטיסה (ספרד 1931 ספרד) גם הוא מאתלטיק בילבאו כבש 12 שערים ולפי גרסת העיתון הוא היה מלך השערים של העונה. השוער הטוב ביותר של העונה הוא: ריקרדו זאמורה (ספרד 1931 ספרד), ריאל מדריד, שספג 15 שערים ב-17 משחקים. זה הייתה העונה השנייה בה זאמורה היה השוער הטוב ביותר. נתונים מפורטים מאתר rsssf נתונים מפורטים מאתר bdfutbol
מיכאל אלבק

מיכאל אלבק (נולד באוקטובר 1934) הוא כימאי ישראלי, פרופסור אמריטוס במחלקה לכימיה באוניברסיטת בר-אילן, אשר כיהן כנשיאה החמישי של האוניברסיטה. נולד בגרמניה לחוקר המשנה והתלמוד פרופסור חנוך אלבק ולהניה (הנדל). סבו הוא חוקר התלמוד שלום אלבק. עלה עם משפחתו לארץ ישראל בשנת 1935. אלבק למד באוניברסיטה העברית ובשנת 1959 קיבל בה תואר מוסמך בכימיה. בשנת 1962 הוענק לו תואר דוקטור. בשנים 1962-‏1964 שימש כחוקר ראשי במכון לסיבים ולעצי יער בירושלים. מ-1964 ועד 1965 היה ראש המעבדות הכימיות בחברת מקורות. בשנת 1965 הצטרף לסגל אוניברסיטת בר-אילן. בשנת 1978 הועלה לדרגת פרופסור מן המניין וב-2003 היה לפרופסור אמריטוס. אלבק מילא תפקידים רבים באוניברסיטה: שימש פעמיים כדיקן הפקולטה למדעי הטבע (1967-‏1969, 1972-‏1975). בשנת 1982 מונה לרקטור האוניברסיטה ולחבר בוועד המנהל ובמועצת הנאמנים של האוניברסיטה (כיהן כחבר בהם עד 1999). בשנת 1986 סיים את תפקידו כרקטור ומונה לנשיא האוניברסיטה, תפקיד בו כיהן עד 1989. אלבק שימש גם כנשיא החברה הישראלית לכימיה וכחבר במועצות הנאמנים של מוסדות שונים - חברת טבע, מפעלי ים המלח, מוסד ויצמן לפרסומי מדע והקרן הדו-לאומית גרמניה-ישראל (GIF). מחקריו של אלבק עוסקים בכימיה, ביולוגיה ויישומים רפואיים של תרכובות טלור אורגניות ואי-אורגניות. פרסם והוציא כ-120 פרסומים מדעיים ופטנטים. אלבק נשוי לדוקטור שולמית אלבק, שכיהנה כחברת סגל בית הספר לעבודה סוציאלית של אוניברסיטת בר-אילן, ולהם ארבעה ילדים, וביניהם אמנון אלבק, פרופסור לכימיה אורגנית, המכהן כרקטור אוניברסיטת בר-אילן (החל משנת תשפ"א). אחיו של מיכאל אלבק, הוא פרופסור שלום אלבק, הקרוי על שם סבו. מיכאל אלבק באתר המחלקה לכימיה באוניברסיטת בר-אילן
ניקולאי באסוב

ניקולאי גנאדייביץ' באסוב (ברוסית: Никола́й Генна́диевич Ба́сов; ‏14 בדצמבר 1922 — 1 ביולי 2001) היה פיזיקאי סובייטי. הוא זכה בפרס נובל לפיזיקה בשנת 1964 יחד עם צ'ארלס טאונס ואלכסנדר פרוכורוב על עבודה בסיסית בתחום של אלקטרוניקת הקוונטים, שהובילה לבניית מתנדים ומגברים המבוססים על עקרון המייזר-לייזר. באסוב נולד ב-14 בדצמבר 1922 ברפובליקה הסובייטית הסוציאל-פדרטיבית של רוסיה בעיר אוסמן שבמחוז ליפצק. הוא סיים את לימודיו בבית ספר בשנת 1941 בוורונז'. באסוב נקרא מאוחר יותר לשירות צבאי באקדמיה הרפואית הצבאית בסמרה (אז נקראה העיר קויבישב). ב-1943 הוא עזב את האקדמיה ושירת בצבא האדום ולחם בחזית האוקראינית הראשונה במהלך מלחמת העולם השנייה. באסוב הצטרף אל האוניברסיטה הלאומית למחקר גרעיני בשנת 1950. אחר כך הוא החזיק בתואר פרופסור ועבד במכון לבדב לפיזיקה שם החל במחקרים שונים בתחום הפיזיקה. הוא נבחר להיות חבר באקדמיה הרוסית למדעים בשנת 1962. הוא היה נשיא כבוד וחבר באקדמיה הלאומית במדעים במינכן. הוא זכה בפרס נובל לפיזיקה בשנת 1964 יחד עם צ'ארלס טאונס ואלכסנדר פרוכורוב כאשר הוביל יחד איתם להתקדמותו המשמעותית של הלייזר. תרומתו של באסוב להתפתחותו של המייזר-לייזר הובילה ליוזמות הגנה מפני טילים חדשות שביקשו להעסיק את באסוב. באסוב החל להיות מעורב בפוליטיקה הסובייטית בשנת 1951. בשנת 1974 היה חבר באחד מהתאים שהרכיבו את הסובייט העליון. בעקבות נאומו של נשיא ארצות הברית רונלד רייגן בנושא יוזמת ההגנה האסטרטגית בשנת 1983, באסוב חתם על מכתב יחד עם מדענים סובייטיים אחרים המגנים את היוזמה. באסוב נפטר ב-1 ביולי 2001 במוסקבה. מכון לבדב לפיזיקה מדיה וקבצים בנושא ניקולאי באסוב בוויקישיתוף ניקולאי באסוב, באתר פרס נובל (באנגלית) ניקולאי באסוב, באתר אנציקלופדיה בריטניקה (באנגלית) ניקולאי באסוב, באתר "Find a Grave" (באנגלית) מידע על הלייזר שפיתח באסוב Soviet Ballistic Missile Defense and the Western Allianc קברו של באסוב
האצטדיון הבין-לאומי קהיר

האצטדיון הבין-לאומי קהיר (בערבית: ستاد القاهرة الدولي) הוא אצטדיון כדורגל הממוקם ברובע נסר סיטי שבקהיר בירת מצרים. האצטדיון מכיל 75,000 מקומות ישיבה ובו משחקות נבחרת מצרים בכדורגל, א-זמאלכ ואל-אהלי. האצטדיון עוצב על ידי ורנר מארך הגרמני. בניית האצטדיון החלה ב-1955 והסתיימה ב-1960. ב-2007 אירח חלק מהתחרויות גביע העולם בכדורגל עד גיל 20. זהו האצטדיון השני בגודלו במצרים אחרי אצטדיון בורג' אל-ערב אשר ממוקם בעיר בורג' אל-ערב הצמודה לאלכסנדריה (86,100 מקומות ישיבה). ליד האצטדיון קיים מתחם אימונים כולל מגרש אימונים ובריכת שחייה אולימפית ואולם ספורט (20,000 מקומות ישיבה). מדיה וקבצים בנושא האצטדיון הבין-לאומי קהיר בוויקישיתוף האתר הרשמי של האצטדיון הבינלאומי קהיר האצטדיון הבינלאומי קהיר, באתר The Stadium Guide ערך זה הוא קצרמר בנושא כדורגל ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
נוולדג' מוסונה

נוולדג' מוסונה (באנגלית: Knowledge Musona; נולד ב-21 ביוני 1990) הוא כדורגלן זיממבואי המשחק בא-ריאד בעמדת החלוץ. מוסונה התחיל את הקריירה שלו בקייזר צ'יפס מליגת העל הדרום אפריקאית. בעונת 2009/2010 עלה בעיקר כמחליף וזכה בשחקן הצעיר של העונה בדרום אפריקה. בעונה שלאחר מכן הפך לשחקן הרכב והבקיע 15 שערים ב-28 משחקים ועורר עניין בקרב מועדונים באירופה. ב-28 ביולי 2011 מוסונה חתם ל-5 שנים בהופנהיים תמורת 19.5 מיליון ראנד דרום-אפריקאי. הוא ערך את הופעת הבכורה שלו בניצחון 1–3 נגד פרייבורג. ב-25 באוקטובר 2011 הבקיע את שער הבכורה שלו בניצחון 1–2 נגד פ.צ. קלן במסגרת הגביע הגרמני. ב-18 במאי 2012 מוסונה הושאל לאאוגסבורג לקראת עונת 2012/2013. ביולי 2013 חזר לקייזר צ'יפס, הפעם כשחקן מושאל. ב-9 במרץ 2014 הבקיע שלושער בניצחון 0–3 נגד ליגה מוסולמאנה במסגרת מוקדמות ליגת האלופות האפריקאית. מוסונה סיים את העונה עם 16 שערים ב-25 משחקים בכל המסגרות. ב-5 באוגוסט 2014 התחיל להתאמן עם גרנאדה מליגת העל הספרדית. אחרי 13 ימים חתם ב-אוסטנדה מליגת העל הבלגית לשנתיים וחצי. בקיץ 2018 מוסונה חתם באנדרלכט. בינואר 2020, מוסונה חתם באויפן. ב-3 במרץ 2010 מוסונה ערך את הופעת הבכורה שלו בנבחרת זימבבואה במשחק ידידות נגד דרום אפריקה. ב-5 בספטמבר 2010 הבקיע את שער הבכורה שלו בנבחרת בתיקו 1-1 נגד ליבריה במסגרת מוקדמות גביע אפריקה לאומות 2012. נוולדג' מוסונה, באתר Transfermarkt נוולדג' מוסונה, באתר Fussballdaten.de (בגרמנית) נוולדג' מוסונה, באתר Soccerway נוולדג' מוסונה, באתר WorldFootball.net נוולדג' מוסונה, באתר National Football Teams נוולדג' מוסונה, באתר FootballDatabase.eu
ענן מולקולרי

ענן מולקולרי הוא אזור של ענן בין-כוכבי, שהצפיפות והגודל שלו מאפשרים היווצרות של מולקולות, מימן מולקולרי הוא הנפוץ ביותר. עננים מולקולריים שוכנים בעיקר בזרועות הספירליות של גלקסיות לולייניות, והם קיימים בגדלים מגוונים המגיעים למאות שנות אור. ענן מולקולרי נוצר כאשר ישנו ריכוז גבוה של חומר בין כוכבי (מימן והליום בחלל) באזור אחד. ככלל, לחץ הגז בענן מונע דחיסה שלו לדרגה הדרושה ליצירת פרוטו כוכב. אם מתרחש אירוע הגורם לדחיסה משמעותית של חומר הענן - כדוגמת גל הלם של סופרנובה סמוכה, או התנגשות בענן אחר - נדחס הענן מעבר לסף הדרוש ליצירת כיסים של חומר שידחס בהשפעת כבידת עצמו. כל כיס שכזה מהווה פרוטו-כוכב, ממנו ייווצר כוכב אחד לפחות. בשלב זה מכונה אותו חלק בענן בו מתהווים קדם־כוכבים "פעוטון כוכבים". ענן מולקולרי נוצר מערפיליות, שרידי סופר נובות, או מרוחות סולריות. מדיה וקבצים בנושא ענן מולקולרי בוויקישיתוף ענן מולקולרי, באתר אנציקלופדיה בריטניקה (באנגלית)
השירות הדיפלומטי של הוד מלכותו

השירות הדיפלומטי של הוד מלכותו (באנגלית: His Majesty's Diplomatic Service) הוא השירות הדיפלומטי של הממלכה המאוחדת של בריטניה הגדולה וצפון אירלנד, המטפל בענייני החוץ שלה, בניגוד לשירות אזרחי הבית של הוד מלכותה, העוסק בענייני הפנים. תחת משרד החוץ הבריטי ישנם כ-16,000 מועסקים בלונדון, וכן 240 שגרירויות ומשרדים ברחבי העולם, לצד צוותים שכירים מקומיים וחברי משרדי ממשלה אחרים. מזכיר המדינה לענייני חוץ וחבר העמים הוא גם ראש השירות הדיפלומטי. שירות החוץ, אשר במקור אייש את משרד החוץ בעובדי מדינה, היה בעבר שירות נפרד אשר אוחד עם השירות הדיפלומטי בשנת 1918. השירות הדיפלומטי גם ספג לתוכו את השירות הקולוניאלי בשנות ה-60 המאוחרות. נשים לא הורשו להצטרף לשירות הדיפלומטי עד 1946. עד 1973, הן נדרשו להתפטר לאחר שנישאו. האישה הראשונה שמונתה לשגרירה הייתה ברברה סולט, אשר נעשתה שגרירת ישראל בשנת 1962. עם זאת, סולט חלתה בסרטן, מה שמנע ממנה להתמנות לתפקיד. האישה הראשונה אשר שימשה כשגרירה הייתה אן וורברטון, אשר מונתה לתפקיד בדנמרק בשנת 1976. משרד החוץ הבריטי השירות הקולוניאלי מזכיר המדינה לענייני חוץ וחבר העמים Martin Vennard, The women who serve in danger zones, ‏09 ביולי 2014 (באנגלית)
עונת 1932/1933 בלה ליגה

עונת 1932/1933 הייתה העונה החמישית של לה ליגה שהיא הליגה הספרדית הבכירה בכדורגל. העונה החלה ב-27 בנובמבר 1932 והסתיימה ב-28 במרץ 1933. בתקופת הרפובליקה הספרדית השנייה המילה "ריאל" הורדה משמות הקבוצות. הליגה כללה 10 קבוצות. בטיס בלומפי עלתה מהליגה השנייה. מדריד זכתה בתואר בפעם השנייה ברציפות. בהתאם לתוצאות העונה דפורטיבו אלאבס ליגה ולא חזרה לליגה הבכירה. בהתאם לנתונים הרשמיים של LFP זוכה פרס הפיצ'יצ'י הוא: מנואל אוליברס (ספרד 1931 ספרד), מדריד, שכבש 16 שערים ב-14 משחקים. הוא זכה בתואר מלך השערים. השוער הטוב ביותר של העונה הוא: ריקרדו זאמורה (ספרד 1931 ספרד), ריאל מדריד, שספג 17 שערים ב-18 משחקים. זה הייתה העונה השלישית בה זאמורה היה השוער הטוב ביותר והשנייה ברציפות. נתונים מפורטים מאתר rsssf נתונים מפורטים מאתר bdfutbol
פיקוד קרבי מאוחד

פיקוד קרבי מאוחד (באנגלית: Unified Combatant Command ובראשי תבות: UCC) הוא פיקוד במחלקת ההגנה של ארצות הברית, המורכב מכוחות ממספר זרועות של הכוחות המזוינים של ארצות הברית ומוגדרת לו משימה רחבה ומתמשכת. הפיקודים נועדו לספק שליטה ובקרה יעילה על הכוחות הצבאיים מכל הזרועות בתקופות שלום ומלחמה. הפיקודים מאורגנים על בסיס גאוגרפי או על בסיס פונקציונלי. בהתאם לחוק גולדווטר-ניקולס מ-1986, שרשרת הפיקוד היא: נשיא ארצות הברית ← מזכיר ההגנה של ארצות הברית ← מפקד הפיקוד הקרבי. בראש כל פיקוד עומד קצין בדרגת גנרל או אדמירל 4 כוכבים. מפקד פיקוד ממונה על ידי נשיא ארצות הברית לאחר המלצה של מזכיר ההגנה ולאחר שימוע שעובר המועמד בפני ועדת הכוחות המזוינים של הסנאט. מסורתית מפקד פיקוד האוקיינוס השקט מגיע מהצי, מפקד פיקוד מרכז ומפקד פיקוד אפריקה מגיעים מהצבא או מחיל הנחתים. מפקד פיקוד אירופה הוא גם המפקד העליון של כוחות נאט"ו באירופה. מפקד פיקוד צפון הוא גם מפקד פיקוד הגנת האוויר והחלל של צפון אמריקה (NORAD) המשותף לארצות הברית ולקנדה. נכון ל-2022 פועלים 11 פיקודים קרביים מאוחדים: שבעה פיקודים מרחביים וארבעה פונקציונליים. הוקם ב-1985, אוחד ב-2002 לתוך הפיקוד האסטרטגי של ארצות הברית. ב-2018 הוחלט על הקמת הפיקוד מחדש. בעבר פעלו שני פיקודים נוספים: הפיקוד האטלנטי - הוקם ב-1947, בשנת 1999 הפך לפיקוד הכוחות השלובים של ארצות הברית וב-2011 פורק פיקוד התקיפה - הוקם ב-1961, בשנת 1972 הפך לפיקוד הכוננות וב-1987 הוחלף על ידי פיקוד המבצעים המיוחדים מדיה וקבצים בנושא פיקוד קרבי מאוחד בוויקישיתוף אתר האינטרנט הרשמי של פיקוד קרבי מאוחד (באנגלית) הפיקודים הקרביים המאוחדים באתר מחלקת ההגנה של ארצות הברית
1936 בקולנוע

ערך מורחב – 1936 29 במאי – יצא לאקרנים סרטו ההוליוודי הראשון של פריץ לאנג "זעם" בכיכובם של ספנסר טרייסי וברוס קאבוט 15 בפברואר – יצאה לאקרנים הסרט "Darkest Africa" הראשון בסדרת סרטים של חברת רפובליק  פרס אוסקר לסרט הטוב ביותר – זיגפלד הגדול – מטרו גולדווין מאייר פרס אוסקר לשחקן הטוב ביותר – פול מוני – "חיי לואי פסטר" פרס אוסקר לשחקנית הטובה ביותר – לואיז ריינר – "זיגפלד הגדול" פרס אוסקר לשחקן המשנה הטוב ביותר – וולטר ברנן – "Come and Get It" פרס אוסקר לשחקנית המשנה הטובה ביותר – גייל סונדרגארד – "Anthony Adverse" זמנים מודרניים זיגפלד הגדול חיי לואי פסטר מר דידס הולך העירה אידל מיטן פידל אישי גודפרי אינטרמצו (אנ') סבוטז' 22 בינואר - ניירי דון פורטר, שחקנית אנגלייה (נפטרה ב-2001) 27 בינואר - טרוי דונהיו, שחקן אמריקאי (נפטר ב-2001) 28 בינואר - אלן אלדה, שחקן אמריקאי 11 בפברואר - ברט ריינולדס, שחקן אמריקאי 9 במאי - גלנדה ג'קסון, שחקני ופוליטיקאית אנגלייה 17 במאי - דניס הופר, שחקן אמריקאי (נפטר ב-2010) 4 ביוני - ברוס דרן, שחקן אמריקאי 18 באוגוסט - רוברט רדפורד, שחקן ובמאי אמריקאי  8 בדצמבר - דייוויד קאראדין, שחקן אמריקאי (נפטר ב-2009) 22 בדצמבר – הקטור אליזונדו, שחקן 25 בדצמבר - אסמאעיל מרצ'נט, מפיק קולנוע (נפטר ב-2005) 14 בספטמבר - אירווינג תלברג, מפיק קולנוע אמריקאי (נולד ב-1899) לויד ברידג'ס בסרט "Freshman Love" אנתוני קווין בסרט "שביל החלב" 1935 בקולנוע 1936 1937 בקולנוע שנים בקולנוע סרט קולנוע מדיה וקבצים בנושא 1936 בקולנוע בוויקישיתוף
1937 בקולנוע

ערך מורחב – 1937 7 ביוני – השחקנית ג'ין הארלו נפטרה בגיל 26 9 ביולי – ארכיון הסרטים האילמים של חברת Fox Film Corporation נהרס בשריפה 21 בדצמבר – הקרנת הבכורה של הסרט "שלגיה ושבעת הגמדים" פרס אוסקר לסרט הטוב ביותר - חייו של אמיל זולא - האחים וורנר פרס אוסקר לבמאי הטוב ביותר - לאו מקארי - "האמת האיומה" פרס אוסקר לשחקן הטוב ביותר - ספנסר טרייסי - "Captains Courageous" פרס אוסקר לשחקנית הטובה ביותר - לואיז ריינר - "האדמה הטובה" כוכב נולד בן המלך והעני האשליה הגדולה מכרות המלך שלמה חייו של אמיל זולא השבוי מזנדה הדיבוק היידי שלגיה ושבעת הגמדים 4 בינואר - דיאן קנון, שחקנית אמריקאית 15 בינואר – מרגרט או'בריאן, שחקנית אמריקאית 30 בינואר - ונסה רדגרייב, שחקנית אנגלייה 31 בינואר - סוזן פלאשט, שחקנית אמריקאית (נפטרה ב-2008) 25 בפברואר - טום קורטני, שחקן אנגלי 30 במרץ - וורן בייטי, שחקן ובמאי אמריקאי 22 באפריל - ג'ק ניקולסון, שחקן אמריקאי 27 באפריל - סנדי דניס, שחקנית אמריקאית (נפטרה ב-1992) 1 ביוני - מורגן פרימן, שחקן ובמאי אמריקאי 2 ביוני - סאלי קלרמן, שחקנית וזמרת אמריקאית 10 ביוני - לוצ'אנה פלוצי, שחקנית איטלקייה 6 ביולי - נד ביטי, שחקן אמריקאי 8 באוגוסט - דסטין הופמן, שחקן אמריקאי 21 בדצמבר - ג'יין פונדה, שחקנית אמריקאית 29 בדצמבר - ברברה סטיל, שחקנית אנגלייה 31 בדצמבר - אנתוני הופקינס, שחקן בריטי-אמריקאי 7 ביוני - ג'ין הארלו, שחקנית אמריקאית (נולדה ב-1911) 1936 בקולנוע 1937 1938 בקולנוע שנים בקולנוע סרט קולנוע מדיה וקבצים בנושא 1937 בקולנוע בוויקישיתוף
1938 בקולנוע

ערך מורחב – 1938 ינואר - MGM הודיעו שג'ודי גרלנד לוהקה לתפקיד דורותי בסרט "הקוסם מארץ עוץ", ריי בולג'ר לוהק לתפקיד איש הפח ובודי אבסן לתפקיד הדחליל אורסון ולס יוצר את הסרט "Too Much Johnson" בכיכובו של ג'וזף קוטן שלא הושלם, והוקרן לראשונה רק ב-2013 פרס אוסקר לסרט הטוב ביותר - הן לא תקחהו עמך - קולומביה פרס אוסקר לבמאי הטוב ביותר - פרנק קפרה  - הן לא תקחהו עמך פרס אוסקר לשחקן הטוב ביותר - ספנסר טרייסי - Boys Town פרס אוסקר לשחקנית הטובה ביותר - בטי דייוויס - איזבל (סרט) אלכסנדר נבסקי - בבימויו של סרגיי אייזנשטיין ובכיכובו של ניקולאי צ'רקסוב (ברית המועצות) מזמור חג המולד - בכיכובו של רג'ינלד אוון איזבל הגברת הנעלמת אולימפיה פרופסור מאמלוק פיגמליון הן לא תקחהו עמך - בבימויו של פרנק קפרה ובכיכובם של ג'יימס סטיוארט, ג'ין ארתור, ליונל ברימור  1 בינואר - פרנק לנגלה, שחקן אמריקאי 12 בפברואר - אוליבר ריד, שחקן אנגלי (נפטר ב-1999) 23 בפברואר - דיאן וארסי, שחקנית אמריקאית (נפטרה ב-1992) 15 באפריל - קלאודיה קרדינלה, שחקנית איטלקייה 22 במאי - ריצ'רד בנג'מין, שחקן ובמאי אמריקאי 9 ביולי - בריאן דנהי, שחקן אמריקאי 18 ביולי - פול ורהובן, במאי הולנדי 20 ביולי - דיאנה ריג, שחקנית אנגלייה 20 ביולי - נטלי ווד, שחקנית אמריקאית, (נפטרה ב-1981) 29 באוגוסט – אליוט גולד, שחקן אמריקאי 28 בספטמבר - בן אי קינג, זמר נשמה אמריקאי (נפטר ב-2015) 22 באוקטובר - כריסטופר לויד, שחקן אמריקאי 13 בנובמבר - ג'ין סיברג, שחקנית אמריקאית (נפטרה ב-1979) 12 בדצמבר - קוני פרנסיס, זמרת ושחקנית אמריקאית 16 בדצמבר - ליב אולמן, שחקנית נורווגית 29 בדצמבר - ג'ון ווייט, שחקן אמריקאי 21 בינואר - ז'ורז' מלייס, במאי קולנוע צרפתי מחלוצי הראינוע 1937 בקולנוע 1938 1939 בקולנוע שנים בקולנוע סרט קולנוע מדיה וקבצים בנושא 1938 בקולנוע בוויקישיתוף
בבלרים אוסטרלים

בבלרים אוסטרלים (שם מדעי: Pomatostomidae) היא משפחה של ציפורי שיר בתוכה סוג יחיד - בבלר אוסטרלי (Pomatostomus). בעבר המינים בה נחשבו לקרובי משפחתם של הטימליים (בבלרים) ושל הזנבניים מאסיה, אך מחקר עדכני קבע שלא רק שהם אינם קרובים למשפחות אלה, הם כלל לא שייכים לאותה תת-סדרה (Passerida). הם הוגדרו כמשפחת ציפורי שיר בפני עצמה הקרובה למשפחת האורתוניקיים. אלו עופות אוסטרליות באורך 17-27 ס"מ ובעלי זנב ארוך וראש קטן עם מקור חזק וארוך המוטה מטה. הם בעלי רגליים גדולות ואצבעות רחבות וחיים רוב הזמן על הקרקע. צבע הנוצות חום-אדמדם עם פסים כהים באזור הפנים. לכמה מינים ישנם לחיים לבנות. אין הבדל בין הזוויגים וגם הצעירים דומים להוריהם. הם חיים בחבורות קטנות של עד 20 פרטים בלהקה וניזונים על הקרקע מחרקים וחסרי חוליות קטנים וגם מפירות, זרעים וחולייתנים קטנים. הם מנקרים את המזון מהקרקע או חוטפים אותו משיחים והם יודעים לרוץ מהר. אלו עופות מונוגמיים המקננים בשטחים טריטוריאליים. משפחה בבלרים אוסטרלים (Pomatostomidae) סוג בבלר אוסטרלי (Pomatostomus) מין Pomatostomus isidorei מין Pomatostomus temporalis מין Pomatostomus superciliosus מין Pomatostomus halli מין Pomatostomus ruficeps מדיה וקבצים בנושא בבלרים אוסטרלים בוויקישיתוף בבלרים אוסטרלים, באתר ITIS (באנגלית) בבלרים אוסטרלים, באתר NCBI (באנגלית) בבלרים אוסטרלים, באתר Animal Diversity Web (באנגלית) בבלרים אוסטרלים, באתר האנציקלופדיה של החיים (באנגלית) בבלרים אוסטרלים, באתר GBIF (באנגלית)